De nordjyske patienter venter i  gennemsnit mere end tre kvarter på at modtage hjælp, når de er på akutmodtagelsen. Den ventetid er markant højere end i flere af de andre regioner. - Det er vi ikke tilfredse med, lyder det fra ledende overlæge på Akut- og Traumecenteret på Aalborg Universitetshospital, Jørn Møller. En opgørelse fra de danske regioner viser, at de nordjyske patienter må vente omkring dobbelt så lang tid som sjællændere og midtjyder på at få behandling. - Får man flere ressourcer, så kan man også gøre det bedre, og vi er selvfølgelig bundet af de ressourcer vi har, fortæller Jørn Møller. Mens Region Midtjylland har skåret 24 minutter ned på ventetiden fra 2011 til 2014 har Region Nordjylland kun reduceret ventetiden med 2,5 minut fra 2013 til 15. Vi har regionsrådsformand Ulla Astmann i studiet i aften klokken 19.30 for at høre, hvad hun vil gøre ved det.

Referat:
Region Nordjylland er bundskraber, når det kommer til ventetid på landsdelens akutmodtagelser.